**előterjesztés**

**Körmend Város Önkormányzata Képviselő-testülete 2022. február 23-i rendkívüli ülésére**

**Tárgy:** Nemzeti Kulturális Alap Örökségvédelem Kollégiuma által kiírt pályázatra támogatási kérelem benyújtása

A Nemzeti Kulturális Alap **Örökségvédelem Kollégiuma pályázatot hirdetett kulturális örökségvédelmi (műemléki, régészeti) célok megvalósításának támogatására.**

A pályázati felhívás keretében több cél került megjelölésre.

Javasoljuk a Képviselő-testületnek, hogy két alcélra nyújtsa be támogatási kérelmét Körmend Város Önkormányzata:

**4. pályázati cél: „Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása”**

A Batthyány - Strattmann kastély egyes épületrészeit illetően rendelkezünk felújítást/részleges helyreállítást célzó tervdokumentációval, így javasoljuk, hogy tervező bevonását követően kerüljön sor a végleges műszaki tartalom meghatározására. Célszerű volna olyan épületrész megújítása, amely jelenleg vagy a közeljövőben a funkcióval, használattal bír.

Az igényelhető támogatás összege: 15.000.000.

A támogatási intenzitás: 50 %.

A pályázat költségvetés ennek ismertében az alábbi:

Támogatás bruttó 15.000 e,- Ft

Önerő bruttó 15.000 e,- Ft

Mindösszesen bruttó 30.000 e,- Ft

A megvalósítás időtartama: 2022.04.01.-2023.12.31.

**Támogatás az alábbi kiadási jogcímekre igényelhető:**

* építőipari kivitelezési költségek,
* a kapcsolódó régészeti feltárás költségei (régészeti érintettség esetén),
* műszaki ellenőr díjazása,
* restaurálási költségek,
* tervezői művezetés.

**5. pályázati cél: Veszélyeztetett helyzetű épített műemlékek veszélyelhárításának, állagmegóvásának, részleges helyreállításának támogatása**

Szintén a Batthyány kastély veszélyeztett állapotú részének megújítását javasoljuk. A keleti tisztilak állaga jelentősen romlott az elmúlt időszakban, így az épület fennmaradáshoz elengedhetetlenül szüksége beavatkozások elvégzését kívánjuk a támogatási kérelembe megjeleníteni. Jelen cél esetében is tervező bevonása szükséges a végleges műszaki tartalom meghatározásához.

Az igényelhető támogatás összege: 12.000.000.

A támogatási intenzitás: 90%.

A pályázat költségvetés ennek ismertében az alábbi:

Támogatás bruttó 12.000 e,- Ft

Önerő bruttó 1.334 e,- Ft

Mindösszesen bruttó 13.334 e,- Ft

A megvalósítás időtartama: 2022.04.01.-2023.12.31.

**Támogatás az alábbi kiadási jogcímekre igényelhető:**

* építőipari kivitelezési költségek,
* a kapcsolódó régészeti feltárás költségei (régészeti érintettség esetén),
* műszaki ellenőr díjazása,
* restaurálási költségek,
* tervezői művezetés.

Támogatás esetén az önerőt mindkét pályázati felhívás esetében a 2023. évi költségvetésben javasoljuk biztosítani, mivel a projekt megvalósítási határideje 2023.12.31.

**Határozati javaslat I.**

Körmend Város Önkormányzata Képviselő-testülete

1. **„Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása” támogatására** kiírt pályázati **felhívására „A körmendi Batthyány kastély fejlesztését célzó” című pályázat benyújtását támogatja.**
2. a pályázat megvalósításához 15.000 e,-Ft önerőt biztosít 2023. évi költségvetésében.

**Felelős: polgármester**

**Határidő. Pályázat benyújtása – 2022.03.16.**

**Határozati javaslat II.**

Körmend Város Önkormányzata Képviselő-testülete

1. **„Veszélyeztetett helyzetű épített műemlékek veszélyelhárításának, állagmegóvásának, részleges helyreállításának támogatása” támogatására** kiírt pályázati **felhívására „A körmendi Batthyány kastély állagmegóvását célzó” című pályázat benyújtását támogatja.**
2. a pályázat megvalósításához 1.334 e,-Ft önerőt biztosít 2023. évi költségvetésében.

**Felelős: polgármester**

**Határidő. Pályázat benyújtása – 2022.03.16.**

**Körmend, 2022.02.18.**

**Bebes István**

**polgármester**